stanford-oval/wikipedia huggingface dataset:
เจ้าหญิงโซฟีแห่งซัคเซิน
บรรณานุกรม

Bestenreiner, Erika (2003). Sisi und ihre Geschwister [Sisi and her siblings] (ภาษาเยอรมัน) (2nd ed.). Munich: Piper. ISBN 3-492-24006-2.
Bestenreiner, Erika. The Empress Sissi. Milan, Mondadori, 2003.
Graf, Bernhard (2017). Sisis Geschwister [Sisi's siblings] (ภาษาเยอรมัน). Munich: Allitera. ISBN 978-3-86906-977-7.
von Witzleben, Hermann; von Vignau, Ilka (1976). Die Herzöge in Bayern. Von der Pfalz zum Tegernsee [The dukes in Bavaria. From the Palatinate to Tegernsee] (ภาษาเยอรมัน). Munich. ISBN 3-7913-0394-5.
ณัฐวุฒิ สกิดใจ

| ณัฐวุฒิ สกิดใจ |
| --- | --- |
เกิด: 2 ธันวาคม พ.ศ. 2517 (50 ปี) จังหวัดเพชรบุรี ประเทศไทย
การศึกษา: มหาวิทยาลัยรังสิต มหาวิทยาลัยเซาธ์อีสท์เทิร์น
คู่สมรส: พรทิพย์ วงศ์กิจจานนท์ (2555–ปัจจุบัน)
บุตร: 2 คน
อาชีพ:  นักแสดง  พิธีกร  นักธุรกิจ 
สังกัด: ช่อง 7 (2544–2552) ช่อง 3 (2553–ปัจจุบัน)
อาชีพแสดง
ผลงานเด่น: ชลชาติ – เก็บแผ่นดิน (2544)  สัตยา – หมอลำซัมเมอร์ (2546)  คล้าว – มนต์รักลูกทุ่ง (2548)  กัลป์ เกรียงไกร – คมแฝก (2551)  ธีระพล – พุ่มพวง (2554)  สันต์ – ทองเนื้อเก้า (2556)  ไตรภพ – ทางผ่านกามเทพ (2558)  พระยาสีหโยธิน – นางทาส (2559)  ศ.ดร. อดุล จุลโภค/ผีบุญ/ท้าววาร (ตัวร้าย) – เล่ห์บรรพกาล (2563)
โทรทัศน์ทองคำ: นักแสดงนำชายดีเด่น  พ.ศ. 2558 – ทางผ่านกามเทพ
นาฏราช: นักแสดงนำชายยอดเยี่ยม  พ.ศ. 2556 – ทองเนื้อเก้า
พิฆเนศวร: นักแสดงนำชายดีเด่น  พ.ศ. 2559 – นางทาส นักแสดงนำชายยอดเยี่ยม  พ.ศ. 2563 – เล่ห์บรรพกาล
คมชัดลึก: นักแสดงนำชายยอดเยี่ยม ประเภทละครโทรทัศน์  พ.ศ. 2554 – คู่เดือด นักแสดงสมทบชายยอดเยี่ยม ประเภทละครโทรทัศน์  พ.ศ. 2556 – ทองเนื้อเก้า นักแสดงสมทบชายยอดเยี่ยม ประเภทภาพยนตร์  พ.ศ. 2554 – พุ่มพวง
 
ณัฐวุฒิ สกิดใจ (เกิด 2 ธันวาคม พ.ศ. 2517) ชื่อเล่น ป๋อ เป็นนักแสดงและพิธีกรชาวไทย มีผลงานสร้างชื่อจากละครเรื่อง เก็บแผ่นดิน หลังจากเขาหมดสัญญากับสถานีโทรทัศน์สีกองทัพบกช่อง 7 เขาก็ได้เซ็นสัญญากับทางสถานีวิทยุโทรทัศน์ไทยทีวีสีช่อง 3
ประวัติ

ณัฐวุฒิ สกิดใจ เกิดที่โรงพยาบาลเมืองเพชรบุรี เขาเข้าเรียนในระดับชั้นมัธยมศึกษาที่โรงเรียนพรหมานุสรณ์จังหวัดเพชรบุรี ระดับปริญญาตรีจากคณะวิศวกรรมศาสตร์ ภาควิชาวิศวกรรมโยธา มหาวิทยาลัยรังสิต ระดับปริญญาโท สาขา MBA (Management) มหาวิทยาลัยเซาธ์อีสท์เทิร์น (Southeastern​ University​)​ รัฐฟลอริดา​ สหรัฐ​ เริ่มเข้าสู่วงการบันเทิง ในปี พ.ศ. 2543 จากการแสดงมิวสิควิดีโอเพลง ไม่กล้าบอกเธอ ของ โจ-ก้อง
แล้วในปี พ.ศ. 2544 มีผลงานละครเรื่องแรกคือ เก็บแผ่นดิน กำกับโดย นพพล โกมารชุน แสดงร่วมกับ ภูธเนศ หงษ์มานพ และ พิยดา จุฑารัตนกุล สำหรับการแสดงละครเรื่องนี้ ณัฐวุฒิได้รับรางวัลท็อปอวอร์ด ในสาขาดาวรุ่งชายยอดเยี่ยม หลังจากนั้นเขาก็ได้เซ็นสัญญากับสถานีโทรทัศน์สีกองทัพบกช่อง 7 และมีงานเข้ามาเรื่อยๆ รวมถึงเป็นพิธีกรรายการจันทร์พันดาวและเป็นพรีเซ็นเตอร์ให้กับ แบนฟอร์เมน, แมคโดนัลด์, น้ำยาล้างจานซันไลต์, เรโซน่า, บัตรเครดิตซิตี้แบงค์, เหล้าคราวน์ 99 และ ทรูวิชั่นส์ เป็นต้น ปีถัดมา เขายังได้รับการเสนอชื่อเข้าชิงรางวัลแฮมเบอร์เกอร์อวอร์ดส์ ครั้งที่ 1 ในสาขานักแสดงนำชายยอดเยี่ยม และได้รับรางวัลท็อปอวอร์ด สาขานักแสดงนำชายยอดเยี่ยม จากละครเรื่อง จิตสังหาร
ในปี 2553 เขาหมดเซ็นสัญญากับทางช่อง 7 เขาก็ได้เซ็นสัญญาเป็นนักแสดงในสังกัดสถานีโทรทัศน์ไทยทีวีสีช่อง 3 โดยมีผลงานละครเรื่องสุดท้ายกับทางช่อง 7 คือละครเรื่อง หวานใจยัยต่างดาว ในปีเดียวกัน ณัฐวุฒิได้รับรางวัลคมชัดลึก อวอร์ด ครั้งที่ 9 ในสาขานักแสดงนำชายยอดเยี่ยม จากละครเรื่อง คู่เดือด และได้รับการเสนอชื่อเข้าชิงรางวัลโทรทัศน์ทองคำในสาขาดารานำชายดีเด่น อีกทั้งยังได้รับการเสนอชื่อเข้าชิงรางวัลเมขลา ครั้งที่ 24 ในสาขาผู้แสดงนำชายดีเด่น และรางวัลนาฏราช ครั้งที่ 3 ในสาขานักแสดงนำชายยอดเยี่ยม
ในปี 2556 เขารับบทเป็นทหารเรือผู้ที่ไปหลงรักหญิงสาวกินเหล้าเมาและเล่นการพนัน ในละครเรื่อง ทองเนื้อเก้า ปีถัดมา เขาได้รับรางวัลนาฏราชในสาขานักแสดงนำและสมทบจาก 3 สถาบัน จากละครเรื่องนี้
ในปี 2559  เขาได้รับรางวัลโทรทัศน์ทองคำในสาขาดารานำชายดีเด่น จากละครเรื่อง ทางผ่านกามเทพ
ชีวิตส่วนตัว

ด้านครอบครัว ณัฐวุฒิได้สมรสกับนักแสดง พรทิพย์ สกิดใจ ที่โรงแรมแชงกรี-ลา เมื่อวันที่ 18 พฤษภาคม พ.ศ. 2555 หลังจากคบหาดูใจกันมาได้ถึง 8 ปี ทั้งคู่มีบุตรชายด้วยกัน 2 คน คือ ภูดิศ สกิดใจ หรือ ภู คลอดที่โรงพยาบาลบีเอ็นเอช เกิดเมื่อวันที่ 30 มีนาคม พ.ศ. 2556 และ ภูมิธนินทร์ สกิดใจ หรือ เภา เกิดเมื่อวันที่ 14 เมษายน พ.ศ. 2559
ปัจจุบันมีธุรกิจร้านอาหาร กล่องชา24 ซึ่งในตอนนี้มีสาขามากถึง 5 สาขา โดยสาขาแรกและสาขา 2 อยู่ที่ เพชรบุรี สาขา 3 ที่ราชพฤกษ์ กรุงเทพมหานคร สาขา 4 ที่ สิงห์บุรี และ สาขาล่าสุดสาขา 5 ที่ Little Walk เมืองพัทยา มีเมนูเด็ดคือ สเต็กราดพริกไทยดำ และอาหารอื่น ๆ อีกมากมาย
ผลงาน > การแสดง

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2544 | เก็บแผ่นดิน | ชลชาติ | ช่อง 7 |
| 2544 | ดั่งสวรรค์สาป | กานต์กมล (กานต์) | ช่อง 7 |
| 2544 | ดาวหลงฟ้า ภูผาสีเงิน | ร.ต.อ. อริน วิสุทธิชัย | ช่อง 7 |
| 2544 | รักของฟ้า | ป๋อ | ช่อง 7 |
| 2545 | ฆาตกรกามเทพ | ธีร์ ธรณิศ | ช่อง 7 |
| 2545 | สาวน้อย | สรรค์ โพธิธารา (เสียม) | ช่อง 7 |
| 2545 | จิตสังหาร | ดร.ทัศน์ไท ธนวันต์ | ช่อง 7 |
| 2545 | สาวน้อยในตะเกียงแก้ว | อิศร์ | ช่อง 7 |
| 2546 | หมอลำซัมเมอร์ | สัตยา | ช่อง 7 |
| 2546 | มือปืนพ่อลูกติด | จอน อ่อนหวาน / ลอซู | ช่อง 7 |
| 2547 | หัวใจห่อใบตอง | ธีรชาติ (ขันหมาก) | ช่อง 7 |
| 2547 | ไฟในวายุ | วายุ ธนากูล (ใหญ่) | ช่อง 7 |
| 2547 | เดือนเดือด | ดร.ทัศน์ไท ธนวันต์ (รับเชิญ) | ช่อง 7 |
| 2547 | ฟ้าใหม่ | แสน | ช่อง 7 |
| 2547 | นางฟ้าเดินดิน | อรรณพ | ช่อง 7 |
| 2547 | หลงทางรัก | ทิว | ช่อง 7 |
| 2548 | มนต์รักลูกทุ่ง | คล้าว | ช่อง 7 |
| 2548 | ฟ้ากระจ่างดาว | สารวัตรหิรัณย์ | ช่อง 7 |
| 2549 | ทะเลใจ | นาบุญ ยิ่งประเสริฐ | ช่อง 7 |
| 2549 | สัญญาแค้นแสนรัก | เจษฎา | ช่อง 7 |
| 2549 | สายน้ำสามชีวิต | เจ้าพระยา | ช่อง 7 |
| 2550 | เงื่อนริษยา | อิราวัต | ช่อง 7 |
| 2550 | คมฅน | ดร.ทัศน์ไท ธนวันต์ (รับเชิญ) | ช่อง 7 |
| 2550 | รักแท้แซ่บหลาย | โภคิน | ช่อง 7 |
| 2550 | บุพเพเล่ห์รัก | กันยานนท์ | ช่อง 7 |
| 2551 | คมแฝก | กัลป์ เกรียงไกร | ช่อง 7 |
| 2551 | อานุภาพพ่อขุนรามคำแหง | พ่อขุนรามคำแหง | ช่อง 7 |
| 2552 | รุกฆาต | ร.ต.อ.กัลป์ เกรียงไกร | ช่อง 7 |
| 2552 | หวานใจยัยต่างดาว | ต้อม | ช่อง 7 |
| 2553 | คู่เดือด | ดำ | ช่อง 3 |
| 2554 | วนาลี | ร.ต.อ.สยาม ทิพรรธ / ผู้กองสยาม (เสือมืด) | ช่อง 3 |
| 2555 | รักประกาศิต | ภูชิชย์ บริรักษ์กิจเกษตร | ช่อง 3 |
| 2555 | หงส์สะบัดลาย | ระบิล | ช่อง 3 |
| 2556 | ทองเนื้อเก้า | สันต์ | ช่อง 3 |
| 2557 | ทรายสีเพลิง | บุรี (บี) | ช่อง 3 |
| 2558 | สายลับสามมิติ | สายลับเชน (ราเชนทร์) | ช่อง 3 |
| 2558 | ทางผ่านกามเทพ | ไตรภพ พิทยาดำรง | ช่อง 3 |
| 2559 | นางทาส | พระยาสีหโยธิน | ช่อง 3 |
| 2560 | ตะวันยอแสง | ศักดิ์ระพี (คุณเล็ก) | ช่อง 3 |
| 2560 | Journey The Series | พี่ป๋อ (รับเชิญ) | ช่อง 3 |
| 2561 | เงินปากผี | เลี้ยง | ช่อง 3 |
| 2562 | ด้ายแดง | หลงเว่ย / หม่าหลงเว่ย / วรพล มหามงคล | ช่อง 3 |
| 2563 | เล่ห์บรรพกาล | ศ.ดร.อดุล จุลโภค / ผีบุญ / ท้าววาร | ช่อง 3 |
| 2565 | คู่เวร | ฉัตรทอง | ช่อง 3 |
| 2565 | ซุปตาร์2550 | ป๋อ ณัฐวุฒิ (รับเชิญ) | ช่อง 3 |
| 2566 | ชายแพศยา | วิวิศน์ ธาตวาภา (วิม) | ช่อง 3 |
| 2566 | กรงดอกสร้อย | เจ้าแสงฟ้า | ช่อง 3 |
| 2567 | ดวงใจเทวพรหม ตอน ลออจันทร์ | หม่อมราชวงศ์ธราธร จุฑาเทพ (คุณชายใหญ่)(รับเชิญ) | ช่อง 3 |
| 2567 | ดวงใจเทวพรหม ตอน ดุจอัปสร | หม่อมราชวงศ์ธราธร จุฑาเทพ (คุณชายใหญ่) | ช่อง 3 |
| 2568 | จอมใจอโยธยา | พระเจ้าหงสาวดีบุเรงนอง | ช่อง 3 |
ผลงาน > ภาพยนตร์

2550: ครอบครัวตัวดำ รับบทเป็น แช่ม
2554: พุ่มพวง รับบทเป็น ธีระพล
ผลงาน > พิธีกร

ตีท้ายครัว ช่อง 3
ชิงช้าสวรรค์ 2024 ร่วมกับ เขมนิจ จามิกรณ์ ช่องเวิร์คพอยท์
ผลงาน > พิธีกร > ผลงานที่เคยเป็นพิธีกร

นางงามจักรวาล 2005 รอบ Swimsuit ร่วมกับ เจนนิเฟอร์ ฮอว์กินส์
จันทร์พันดาว ร่วมกับ สุวนันท์ คงยิ่ง ช่อง 7
มิสไทยแลนด์ยูนิเวิร์ส ประจำปี 2009 รอบตัดสิน ช่อง 7
หนึ่งในร้อยสเปเชียล 2009
The Best Of All Thailand เลขระทึกโลก ช่อง 3
ผลงาน > เพลง

"จะเก็บเธอในใจฉันตลอดไป" เพลงประกอบละครเรื่อง ดาวหลงฟ้า ภูผาสีเงิน
"ไม่เหลือใคร" เพลงประกอบละครเรื่อง หมอลำซัมเมอร์
"ดังแล้วอย่ามาง้อ" เพลงประกอบละครเรื่อง หมอลำซัมเมอร์
"กำลังใจ" เพลงประกอบละครเรื่อง หมอลำซัมเมอร์
"รักเธอดีกว่า" เพลงประกอบละครเรื่อง มือปืนพ่อลูกติด
เคียงข้างเธอ" เพลงประกอบละครเรื่อง มือปืนพ่อลูกติด
"รักประกาศิต" เพลงประกอบละครเรื่อง รักประกาศิต
ผลงาน > เพลง > มิวสิควิดีโอ

เพลง เธอ/I-Scream (พ.ศ.2539) สังกัด RS Promotion
เพลง ไม่กล้าบอกเธอ/โจ+ก้อง (พ.ศ. 2543) สังกัด GMM Grammy
เพลง ยอมรับคนเดียว/นฤมล จิงวังกูร (พ.ศ. 2543) สังกัด RS Promotion
เพลง ในชีวิตนี้/The Darkest Romance (พ.ศ.2566) สังกัด GMM Grammy
ผลงาน > เพลง > คอนเสิร์ต

ปี พ.ศ. 2560 คอนเสิร์ต LOVE IS IN THE AIR : CHANNEL3 CHARITY CONCERT
ผลงาน > โฆษณา

ประกันชีวิตอาวุโส เทคแคร์ (2557-2559)
ดูเม็กซ์ ดูโกร 3 ดี
แหล่งข้อมูลอื่น

ป๋อ ณัฐวุฒิ สกิดใจ ที่เฟซบุ๊ก
Poh Natthawut ที่เฟซบุ๊ก
ป๋อ ณัฐวุฒิ สกิดใจ ที่เอกซ์ (ทวิตเตอร์)
Natthawut Skidjai ที่อินสตาแกรม
ป๋อ ณัฐวุฒิ ที่ติ๊กต็อก
Exobasidiomycetes

| Exobasidiomycetes |
| --- | --- |

Exobasidium vaccinii

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: เห็ดรา Fungi
หมวด:: Basidiomycota 
หมวดย่อย:: Ustilaginomycotina 
ชั้น:: Exobasidiomycetes  Begerow, Stoll & R.Bauer (2007)

อันดับ
   Ceraceosorales  Doassansiales  Entylomatales  Exobasidiales  Georgefischeriales  Malasseziales  Microstromatales  Tilletiales 
Exobasidiomycetes เป็นชั้นของเห็ดราที่มีความเกี่ยวข้องกับการเจริญเติบโตผิดปกติของเนื้อเยื่อพืช ซึ่งเรียกว่าปุ่มปม (Gall) โดยในชั้นนี้ประกอบด้วย Exobasidium camelliae Shirai (camellia leaf gall) และ Exobasidium vaccinii Erikss (leaf and flower gall) Exobasidiomycetes แบ่งเป็น 8 อันดับ ได้แก่ Ceraceosorales Doassansiales Entylomatales Exobasidiales Georgefischeriales Malasseziales Microstromatales และ Tilletiales สี่ในแปดอันดับประกอบด้วยราเขม่าดำ (smut fungi) และวงศ์ Ceraceosoraceae และ Malasseziaceae ได้รับการรับรองอย่างเป็นทางการในปี ค.ศ. 2009 สำหรับอันดับ Ceraceosorales และ Malasseziales ตามลำดับ
เชิงอรรถและอ้างอิง

↑  Begerow D, Stoll M, Bauer R (2007). "A phylogenetic hypothesis of Ustilaginomycotina based upon multiple gene analyses and morphological data". Mycologia. 98 (6): 906–916. doi:10.3852/mycologia.98.6.906. PMID 17486967.
↑  Hibbett DS, Binder M, Bischoff JF,  และคณะ (2007). "A higher level phylogenetic classification of the Fungi" (PDF). Mycological Research. 111 (5): 509–547. CiteSeerX 10.1.1.626.9582. doi:10.1016/j.mycres.2007.03.004. PMID 17572334. S2CID 4686378. คลังข้อมูลเก่าเก็บจากแหล่งเดิม (PDF)เมื่อ 2009-03-26.
↑  Denchev CM, Moore RT (2009). "Validation of Malasseziaceae and Ceraceosoraceae (Exobasidiomycetes)". Mycotaxon. 11 (4): 379–383. doi:10.5248/110.379.
แหล่งข้อมูลอื่น

ภาพทางพฤกษศาสตร์ - Exobasidiomycetes
| --- | --- |
การแยกแยะหน่วยอนุกรมวิธาน:  Wikidata: Q136846  Wikispecies: Exobasidiomycetes  EoL: 8555791  EPPO: 1EXOBL  Fungorum: 501484  GBIF: 151  iNaturalist: 130023  IRMNG: 1296  ITIS: 936314  MycoBank: 501484  NCBI: 452283  NZOR: b7127d66-9b8e-4182-a77f-f2b3241ddc35  Tropicos: 100364730
ปรากฏการณ์โอดางิริ

ปรากฏการณ์ทางโทรทัศน์
นักแสดงโจ โอดางิริซึ่งเป็นที่มาของชื่อ "ปรากฏการณ์โอดางิริ"
ปรากฏการณ์โอดางิริ (อังกฤษ: Odagiri effect; ญี่ปุ่น: オダギリ効果; โรมาจิ: Odagiri kōka) เป็นปรากฏการณ์ทางโทรทัศน์ที่รายการหนึ่ง ๆ ดึงดูดผู้ชมผู้หญิงจำนวนมากเกินความคาดหมาย เนื่องจากรายการดังกล่าวมีนักแสดงชายหรือตัวละครชายที่มีเสน่ห์มาร่วมรายการ ตั้งชื่อตามโจ โอดางิริ นักแสดงชาวญี่ปุ่นซึ่งรับบทแสดงในซีรีส์โทกูซัตสึปี พ.ศ. 2543 เรื่อง มาสค์ไรเดอร์คูกะ ชื่อปรากฏการณ์ถูกนำไปใช้อย่างจงใจในบางรายการ และมักใช้ในอนิเมะแนวกีฬาหรือแนวไอดอล
ต้นกำเนิด

คำว่า "ปรากฏการณ์โอดางิริ" มีต้นกำเนิดมาจาก มาสค์ไรเดอร์คูกะ ซึ่งเป็นซีรีส์โทรทัศน์โทกูซัตสึ ที่มีกลุ่มเป้าหมายเป็นเด็กและวัยรุ่นตอนต้น อย่างไรก็ตาม โปรดิวเซอร์พบว่ารายการนี้ดึงดูดผู้ชมกลุ่มใหญ่ได้ 2 กลุ่ม ได้แก่ กลุ่มเด็กอายุระหว่าง 4 ถึง 12 ปี ซึ่งเป็นกลุ่มเป้าหมายของซีรีส์ตั้งแต่แรก และกลุ่มผู้หญิงอายุประมาณ 30 ปี รายการนี้ดึงดูดบรรดาแม่ ๆ ของเด็ก ๆ ที่เห็นว่านักแสดงนำคือโจ โอดางิริมีเสน่ห์ดึงดูดใจ ต่อจากนั้นโอดางิริก็ยิ่งมีชื่อเสียงในหน้าที่การงานมากขึ้น ในขณะที่ซีรีส์ภาคต่อ มาสค์ไรเดอร์อากิโตะ ก็พยายามสร้างปรากฏการณ์ขึ้นมาใหม่โดยคัดเลือกนักแสดงชายที่มีเสน่ห์สามคนมารับบทนำ เป็นอีกครั้งที่รายการนี้ดึงดูดผู้ชมที่เป็นผู้หญิงจำนวนมาก แม้ว่าผู้ชมในระยะยาวซึ่งส่วนใหญ่เป็นผู้ชายจะไม่เห็นด้วยก็ตาม
การใช้ในอนิเมะ

คำว่า "ปรากฏการณ์โอดางิริ" ถูกใช้กันอย่างแพร่หลายในซีรีส์อนิเมะแนวกีฬาและไอดอล อนิเมะที่มีการกล่าวถึงปรากฏการณ์โอดางิริ เช่น คุโรโกะ นายจิดพลิกสังเวียนบาส, ชมรมว่ายน้ำอิวาโทบิ, โอตาคุปั่นสะท้านโลก, เดส์, เดอะ พรินซ์ ออฟ เทนนิส, พรินซ์ออฟสไตรก์, ออลเอาต์!, เชียร์บอยส์!!, ยูริ!!! on ICE, พลังอักษะ เฮตาเลีย และ บินัง โคโก ชิคีว โบเอบุ เลิฟ! รายการอนิเมะเหล่านี้หลายรายการดึงดูดฟูโจชิ แฟนดอมยาโออิ และชายเป็นเกย์ส่วนหนึ่ง
เตียวเสียน

| เตียวเสียน (เตียวฉาน) |
| --- | --- |
ภาพวาดเตียวเสียนในยุคราชวงศ์ชิง
ปรากฏครั้งแรก: "สามก๊ก"
สร้างโดย: ล่อกวนตง
เค้าโครงจาก: หนึ่งในสาวใช้ของตั๋งโต๊ะ
ข้อมูลตัวละครในเรื่อง
คนสำคัญ: ตั๋งโต๊ะ   ลิโป้
เตียวเสียน หรือ เตียวเสี้ยน มีชื่อในภาษาจีนกลางว่า เตียวฉาน (จีนตัวย่อ: 貂蝉; จีนตัวเต็ม: 貂蟬) เป็นหนึ่งในสี่ยอดพธูของจีนโบราณ เตียวเสียนต่างจากสาวงามคนอื่นอีกสามคนด้วยเหตุที่ไม่มีหลักฐานที่ยืนยันการมีตัวตนอย่างแน่ชัด เตียวเสียนจึงเป็นตัวละครสมมุติในนิยาย เตียวเสียนเป็นที่รู้จักจากบทบาทในนิยายอิงประวัติศาสตร์ในศตวรรษที่ 14 เรื่อง สามก๊ก ซึ่งมีเนื้อเรื่องอิงจากเหตุการณ์ช่วงปลายราชวงศ์ฮั่นตะวันออกและยุคสามก๊ก ในนิยายเตียวเสียนมีสัมพันธ์กับขุนศึกลิโป้และกระตุ้นให้ลิโป้ทรยศและสังหารพ่อบุญธรรมคือตั๋งโต๊ะขุนศึกทรราช เตียวเสียนมีฉายานามว่า "จันทร์หลบโฉมสุดา" (จีน: 闭月 พินอิน: bì yuè) ซึ่งหมายถึง "ความงามที่ทำให้แม้แต่ดวงจันทร์ยังต้องหลบเลี่ยงให้"
บันทึกทางประวัติศาสตร์ของจีนระบุว่าลิโป้ลอบมีสัมพันธ์กับสาวใช้คนหนึ่งของตั๋งโต๊ะ แล้วเกรงกลัวว่าตั๋งโต๊ะจะรู้ความจริง จึงกลายเป็นหนึ่งในเหตุผลที่ลิโป้ทรยศและสังหารตั๋งโต๊ะในปี ค.ศ. 192 อย่างไรก็ตามชื่อของสาวใช้คนนั้นไม่ได้ถูกบันทึกไว้ในประวัติศาตร์
ในนิยายสามก๊ก

เตียวเสียนเป็นหญิงรับใช้ที่พ่อแม่ตายแต่ยังเล็ก ได้อ้องอุ้นรับมาชุบเลี้ยง ปรากฏตัวครั้งแรกเมื่ออายุ 16 ปี ยามที่อ้องอุ้นถอนหายใจด้วยห่วงใยในสถานการณ์บ้านเมืองยามดึก แล้วออกมาพบเตียวเสียนนั่งร้องไห้กับเดือนอยู่ อ้องอุ้นถามว่า นังหนู ร้องไห้ด้วยเหตุใด อกหักเพราะความรักล่ะสิ เตียวเสียนตอบว่า มิได้  นางร้องไห้เพราะสงสารอ้องอุ้นที่เหมือนบิดาตนกลุ้มใจ เมื่ออ้องอุ้นได้เห็นโฉมหน้าของเตียวฉานอย่างชัดเจนแล้วจึงอุทานว่า แผ่นดินมีคนมาช่วยแล้ว
อ้องอุ้นวางแผนให้เตียวเสียนใช้มารยาหญิงทำให้ตั๋งโต๊ะและลิโป้แตกคอกันจนฆ่ากันเองในที่สุด  โดยจะยกให้แก่ลิโป้ก่อน แล้วจึงยกให้ตั๋งโต๊ะ  ซึ่งสุดท้ายทุกอย่างก็เป็นไปตามแผนที่อ้องอุ้นวางไว้ทุกประการ และหลังจากตอนนี้แล้ว เตียวเสียนก็ไปเป็นภรรยาคนที่สองของลิโป้ แต่การตายของเตียวเสียนก็ไม่ปรากฏแน่ชัด ตามในฉบับของสามก๊กของเจ้าพระยาพระคลัง(หน)บอกว่านางได้หายตัวไปหลังจากลิโป้ได้สังหารตั๋งโต๊ะ ในปัจจุบันมีการวิเคราะห์ว่า เตียวเสียนแตกต่างจากหญิงงามอีกสามคนในจำนวนหญิงงามสี่แผ่นดินของจีน เนื่องจากไม่ได้รับการยืนยันว่ามีตัวตนจริงในประวัติศาสตร์ จึงเชื่อว่าไม่มีตัวตนจริง แต่ก็เชื่อว่าผู้แต่งได้แรงบันดาลใจมาจากหญิงงามอีกคนหนึ่งที่มีตัวตนจริง ที่เป็นเงื่อนไขที่ทำให้ลิโป้ต้องฆ่าเต๊งหงวน บิดาบุญธรรมของตน กระทั่งเดือนสิงหาคม ค.ศ. 2022 ได้มีการค้นพบสุสานของผู้หญิงคนหนึ่งที่นครเฉิงตู โดยสันนิษฐานว่าเป็นสุสานของเตียวเสียน
ในวีดีโอเกม

เตียวเสียนเป็นตัวละครฮีโร่ในเกม RoV โดยใช้ชื่อว่า Diao Chan เป็นฮีโร่ตำแหน่ง เมจ
เตียวเสียนเป็นตัวละครบังคับได้ในเกม tale of legends เรียกข้าว่าตำนาน มีพลังลับชื่อว่า ดอกบัวอัคคี
เตียวเสียนเป็นตัวละครหลักใน เกม dynasty warriors
เตียวเสียนเป็นตัวละครฮีโร่ในเกม Magic Rush Heroes โดยใช้ชื่อว่า Diao Chan เป็นฮีโร่ตำแหน่ง เมจ
เตียวเสียนเป็นตัวละครสาวงามในเกม Lord and Beauties เป็นสาวงามติดตามแม่ทัพลิโป้
ดูเพิ่ม

รายชื่อบุคคลในยุคสามก๊ก
สี่หญิงงามแห่งแผ่นดินจีน
โฮโซกาวะ ทากากูนิ

โฮโซกาวะ ทากากูนิ
โฮโซกาวะ ทากากูนิ (ญี่ปุ่น: 細川 高国; โรมาจิ: Hosokawa Takakuni; ค.ศ. 1484 – 17 กรกฎาคม ค.ศ. 1531) เป็นผู้บัญชาการทหารที่ทรงอำนาจที่สุดในยุคมูโรมาจิสมัยอาชิกางะ โยชิฮารุ โชกุนคนที่ 12 บิดาของเขาคือโฮโซกาวะ มาซาฮารุผู้มีสายจากตระกูลโฮโซกาวะ ชื่อในวัยเด็กคือโรกูโระ (六郎)
ใน ค.ศ. 1507 โฮโซกาวะ มาซาโมโตะถูกสังหารโดยโฮโซกาวะ ซูมิยูกิ บุตรบุญธรรมผู้ถูกมาซาโมโตะตัดสิทธิ์การรับมรดก ทากากูนิให้การสนับสนุนโฮโซกาวะ ซูมิโมโตะและได้รับความชอบธรรมจากการจัดการซูมิยูกิ เนื่องด้วยเหตุนี้ เขาจึงมีส่วนเกี่ยวข้องกับรัฐบาลโชกุนอาชิกางะ ใน ค.ศ. 1508 เมื่อโออูจิ โยชิโอกิเดินทัพไปที่เกียวโตกับอาชิกางะ โนชิตาเนะ (อดีตโชกุนผู้หลบหนีจากแคว้นซูโอ) ทากากูนิสมรู้ร่วมคิดและกำจัดโชกุนอาชิกางะ โยชิซูมิและซูมิโมโตะที่แคว้นโอมิ
ทากากูนิและโยชิโอกิถือครองรัฐบาลโชกุนมูโรมาจิ ทากากูนิขึ้นเป็นหัวหน้าตระกูลโฮโซกาวะและกลายเป็นคันเร นอกจากนี้ เขายังถือครองตำแหน่งชูโงะแห่งแคว้นเซ็ตสึ, แคว้นทัมบะ, แคว้นซานูกิ และแคว้นโทซะ ใน ค.ศ. 1518 เขาผูกขาดอำนาจรัฐบาลโชกุนหลังจากโยชิโอกิกลับไปยังดินแดนของเขา ใน ค.ศ. 1521 โยชิตาเนะเกลียดการเป็นโชกุนหุ่นเชิด และหลบหนีไปแคว้นอาวะ ทากากูนิแต่งตั้งให้อาชิกางะ โยชิฮารุ บุตรของโยชิซูมิ เป็นโชกุน
ทากากูนินำยานางิโมโตะ คาตาฮารุ น้องชายของโคไซ โมโตโมริ ข้าราชบริพารสูงสุดแห่งชนเผ่าโฮโซกาวะ เป็นวากาชู และทั้งสองสาบานว่าจะรักกันชั่วนิรันดร์ แม้ว่าคาตาฮารุจะโตเป็นผู้ใหญ่แล้ว แต่เขาก็ยังคงเป็นข้ารับใช้คนโปรด อย่างไรก็ตาม เนื่องจากถูกลูกพี่ลูกน้องของเขาใส่ร้าย ทากากูนิจึงรู้สึกว่าจำเป็นต้องสังหารโมโตโมริ แม้ว่าในตอนแรกจะได้รับการปลอบใจจากเจ้านายของเขา หลังจากนั้นไม่นาน ยานางิโมโตะก็ร่วมมือกับพี่/น้องชายอีกคนในการต่อต้านลูกพี่ลูกน้องของเขาทำการล้างแค้นให้กับการเสียชีวิตของโมโตโมริ
ใน ค.ศ. 1527 เขาถูกกำจัดออกจากเกียวโตโดยมิโยชิ โมโตนางะและโฮโซกาวะ ฮารูโมโตะ ใน ค.ศ. 1531 ทัพของเขาประสบกับความพ่ายแพ้ และเขาซ่อนตัวในห้องเก็บเครื่องดื่มมึนเมาที่เมืองอามางาซากิ แคว้นเซ็ตสึ เมื่อถูกจับได้ เขาจึงฆ่าตัวตาย
ครอบครัว

บิดา: โฮโซกาวะ มาซาฮารุ (1456–1518)
บิดาบุญธรรม: โฮโซกาวะ มาซาโมโตะ
ภรรยา: บุตรสาวของโฮโซกาวะ มาซากาตะ
บุตร:
โฮโซกาวะ ทาเนกูนิ (1508–1525)
บุตรสาวที่สมรสกับคิตาบาตาเกะ ฮารูโตโมะ
บุตรสาวที่สมรสกับยามานะ โทโยซาดะ
โฮโซกาวะ ทากาโยริ
โฮโซกาวะ ซูมิโนริ
อันโกกูจิ ชินกูโนะ
ก่อแก้ว พิกุลทอง

| ก่อแก้ว พิกุลทองป> ช., ป.ม. |
| --- | --- |

สมาชิกสภาผู้แทนราษฎร   แบบบัญชีรายชื่อ
อยู่ในวาระ
เริ่มดำรงตำแหน่ง  2 สิงหาคม พ.ศ. 2567   (7 เดือน 13 วัน)
ก่อนหน้า: สุดาวรรณ หวังศุภกิจโกศล
 
ข้อมูลส่วนบุคคล
เกิด: 27 มีนาคม พ.ศ. 2508 (59 ปี) อำเภอตะกั่วทุ่ง จังหวัดพังงา ประเทศไทย
พรรคการเมือง: ชาติไทย (2529–2531,2539–2543) มวลชน (2531–2539) ไทยรักไทย (2543–2549) ประชาราช (2550–2551) พลังประชาชน (2551) เพื่อไทย (2551–2561,2565–ปัจจุบัน) ไทยรักษาชาติ (2561–2562)
การเข้าร่วม พรรคการเมืองอื่น: น.ป.ช.

ก่อแก้ว พิกุลทอง (เกิด 27 มีนาคม พ.ศ. 2508) เป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย แกนนำแนวร่วมประชาธิปไตยต่อต้านเผด็จการแห่งชาติ (นปช.) อดีตรักษาการผู้อำนวยการองค์การรับส่งสินค้าและพัสดุภัณฑ์ (ร.ส.พ.) และอดีตเจ้าหน้าที่บริหารสำนักงานเลขาธิการพรรคไทยรักไทย
ประวัติ

ก่อแก้ว พิกุลทอง เกิดเมื่อวันที่ 27 มีนาคม พ.ศ. 2508 ที่อำเภอตะกั่วทุ่ง จังหวัดพังงา จบการศึกษามัธยมปลายจาก โรงเรียนภูเก็ตวิทยาลัย เคยสอบได้ที่ 1 ของภาคใต้ ในการสอบแข่งขันของสมาคมคณิตศาสตร์แห่งประเทศไทย ทั้งประเภทบุคคลและประเภททีม เมื่อปี พ.ศ. 2526 จบปริญญาตรี คณะวิศวกรรมศาสตร์ จากสถาบันเทคโนโลยีพระจอมเกล้าเจ้าคุณทหารลาดกระบัง (เกียรตินิยม) เมื่อ พ.ศ. 2531 และจบปริญญาโท ด้านการบริหารธุรกิจ หลักสูตรนานาชาติ จากมหาวิทยาลัยกรุงเทพ (เกียรตินิยม) เมื่อ พ.ศ. 2542 ในระหว่างศึกษาที่มหาวิทยาลัยกรุงเทพได้รับเลือกให้เป็นประธานนักศึกษาปริญญาโท
องค์การรับส่งสินค้าและพัสดุภัณฑ์

นายก่อแก้ว พิกุลทอง ได้รับการแต่งตั้งจาก นายภูมิธรรม เวชยชัย รัฐมนตรีช่วยว่าการกระทรวงคมนาคม ให้เป็นกรรมการและรักษาการผู้อำนวยการ องค์การรับส่งสินค้าและพัสดุภัณฑ์ (ร.ส.พ.) เมื่อสิงหาคม พ.ศ. 2548 เพื่อทำหน้าที่ศึกษาความเป็นไปได้ในการแก้ปัญหาของ ร.ส.พ. ที่ขาดทุนมานานเกือบ 20 ปี หลังจากเข้าไปทำงานศึกษาพิจารณาข้อมูลรอบด้านแล้ว ได้เสนอ 2 ทางเลือกให้คณะกรรมการพิจารณา คือ ฟื้นฟูกิจการอย่างเบ็ดเสร็จ หรือปิดกิจการ ในที่สุดคณะกรรมการฯ มีมติให้ปิดกิจการรัฐวิสาหกิจที่ดำเนินกิจการมากว่า 59 ปี และเป็นการปิดกิจการรัฐวิสาหกิจที่ใหญ่ที่สุดเท่าที่เคยปิดกิจการมา (มีพนักงานประมาณ 1,600 คน) ในระหว่างที่กำลังจะปิดกิจการ ได้มีการต่อต้านจากพนักงานที่ไม่เห็นด้วยประมาณ 200 คน อย่างต่อเนื่อง นานนับเดือน แต่สามารถประคับประคองให้การปิดกิจการเป็นไปอย่างเสียหายน้อยที่สุด
บทบาทการเมือง

ก่อแก้ว พิกุลทอง เข้าสู่วงการการเมืองด้วยการเป็นสมาชิกพรรคไทยรักไทย ในตำแหน่งเจ้าหน้าที่บริหารสำนักงานเลขาธิการพรรค และหลังจากรัฐประหารในประเทศไทย พ.ศ. 2549 ได้รับการชักชวนจากจตุพร พรหมพันธุ์ และณัฐวุฒิ ใสยเกื้อ ให้ร่วมจัดรายการด้านเศรษฐกิจที่พีทีวี แต่ไม่เคยได้จัด เพราะสถานีไม่เคยได้รับอนุญาตจากรัฐบาลในขณะนั้นให้ออกอากาศได้ จึงไปเป็นแกนนำร่วมกับบุคคลอื่นในการต่อต้าน คมช. ที่ท้องสนามหลวงแทน
ต่อมาในสมัยรัฐบาลนายสมัคร สุนทรเวช ได้อนุญาตให้สถานีโทรทัศน์ NBT ออกอากาศรายการความจริงวันนี้ ก่อแก้วจึงได้มีโอกาสร่วมรายการเป็นพิธีกรรับเชิญแทนพิธีกรคนอื่นที่ติดภารกิจ
ก่อแก้ว เป็นสมาชิกพรรคเพื่อไทย และเคยจัดรายการมหาประชาชน และรายการความจริงวันนี้ ทางสถานีประชาชน People's Channels อยู่บ่อยครั้ง ต่อมาในการเลือกตั้งซ่อมสมาชิกสภาผู้แทนราษฎร กรุงเทพมหานคร เขต 6 ในเดือนกรกฎาคม พ.ศ. 2553 แทนนายทิวา เงินยวง จากพรรคประชาธิปัตย์ ซึ่งเสียชีวิตลงนั้น นายก่อแก้ว พิกุลทอง ได้รับเลือกจากพรรคเพื่อไทย เป็นตัวแทนของพรรคสมัครรับเลือกตั้งในเขตดังกล่าว ผลปรากฏว่าได้คะแนนเสียงเป็นอันดับ 2 รองจากพนิช วิกิตเศรษฐ์ ผู้สมัครจากพรรคประชาธิปัตย์
ในการเลือกตั้งทั่วไป 3 กรกฎาคม 2554 นายก่อแก้ว สมัครรับเลือกตั้ง ส.ส.ในระบบบัญชีรายชื่อ พรรคเพื่อไทย ลำดับที่ 54 และได้รับการเลือกตั้งเป็น ส.ส.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 47
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย หลังการเลือกตั้งดังกล่าวคะแนนระบบบัญชีรายชื่อไม่เพียงพอที่จะทำให้เขาเป็น ส.ส. ในระยะแรก แต่เมื่อสุดาวรรณ หวังศุภกิจโกศล รัฐมนตรีว่าการกระทรวงวัฒนธรรม ลาออกจากการเป็นสมาชิกสภาผู้แทนราษฎรเมื่อวันที่ 1 สิงหาคม พ.ศ. 2567 เขาจึงได้รับการเลื่อนบัญชีรายชื่อเป็น ส.ส.
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

พลิกดูประวัติผู้ลงสมัครรับเลือกตั้ง ส.ส. กทม.เขต 6 เก็บถาวร 2021-09-24 ที่ เวย์แบ็กแมชชีน
ก่อแก้ว พิกุลทอง แกนนำคนเสื้อแดงสายพิราบ
| ด ค กรายการความจริงวันนี้ |
| --- | --- |
พิธีกร:  วีระ มุสิกพงศ์  จตุพร พรหมพันธุ์  ณัฐวุฒิ ใสยเกื้อ  ก่อแก้ว พิกุลทอง  สมหวัง อัสราษี  นารีรัตน์ นานเนิ้น  จาตุรนต์ ฉายแสง 
บุคคลอื่นที่เกี่ยวข้อง:  สมัคร สุนทรเวช  ทักษิณ ชินวัตร  พงศ์เทพ เทพกาญจนา  มานิตย์ จิตต์จันทร์กลับ  จักรภพ เพ็ญแข  อดิศร เพียงเกษ  วิสา คัญทัพ 
ดูเพิ่ม:  พีเพิล แชนแนล  เพื่อนพ้องน้องพี่  เอ็นบีที  แดงทั้งแผ่นดินสัญจร  มหาประชาชนฉบับความจริงวันนี้ 
ตัวเอียง คือผู้ที่เป็นพิธีกรแทนหรือพิธีกรรับเชิญ
เมืองชำใต้

| เมืองชำใต้ ເມືອງຊຳໃຕ້ |
| --- | --- |
เมือง (อำเภอ)

ประเทศ:  ลาว
แขวง: แขวงหัวพัน
เขตเวลา: UTC+7 (UTC + 7)
เมืองชำใต้  เป็นเมือง (เทียบเท่ากับอำเภอของประเทศไทย) ในแขวงหัวพัน ทางตะวันออกเฉียงเหนือของประเทศลาว
เมืองและหมู่บ้าน

บ้านเตา
ดินแดนโกเชน

30°52′20″N 31°28′39″E﻿ / ﻿30.87222°N 31.47750°E﻿ / 30.87222; 31.47750
แผนที่แสดงขอบเขตของโกเชน
ดินแดนโกเชน (ฮีบรู: אֶרֶץ גֹּשֶׁן, ʾEreṣ Gōšen) เป็นชื่อในคัมภีร์ฮีบรูที่ใช้กล่าวถึงสถานที่ในอียิปต์ที่ฟาโรห์ของโยเซฟพระราชทานแก่ชาวฮีบรู (หนังสือปฐมกาล, Genesis 45:9–10) และเป็นดินแดนที่พวกเขาออกจากอียิปต์ในการอพยพ เชื่อกันว่าพื้นที่นี้ตั้งอยู่ทางตะวันออกของดินดอนสามเหลี่ยมปากแม่น้ำไนล์ อียิปต์ล่าง โดยอาจอยู่ที่อวาริส ศูนย์กลางอำนาจของกษัตริย์ฮิกซอส หรือบริเวณใกล้เคียง
ข้อความพระคัมภีร์

ดินแดนโกเชนได้รับการกล่าวถึงในหนังสือปฐมกาลและอพยพ โดยเรื่องราวของโยเซฟในบทสุดท้ายของหนังสือปฐมกาล ยาโคบเผชิญกับทุกขภิกขภัยและส่งลูกชาย 10 คนไปซื้อข้าวที่อียิปต์ โยเซฟ ลูกชายอีกคนของยาโคบ เป็นผู้สำเร็จราชการแผ่นดินในอียิปต์และอนุญาตให้พ่อกับพี่ชายอาศัยที่อียิปต์ ในปฐมกาล 45:10 ดินแดนโกเชนได้รับการปฏิบัติเหมือนเป็นผู้ใกล้ชิดโยเซฟ ผู้อาศัยอยู่ที่ราชสำนักฟาโรห์ และในปฐมกาล 47:5 โกเชนได้รับการกล่าวถึงเป็น "ดินแดนดีที่สุด" ของดินแดนอียิปต์ แต่ยังเป็นนัยว่ามีความแตกต่างจากส่วนอื่น ๆ ของอียิปต์ด้วย เนื่องจากโยเซฟกล่าวแก่ครอบครัวให้เสนอตัวเป็นผู้ดูแลปศุสัตว์ต่อฟาโรห์ "เพื่อท่านทั้งหลายจะได้อาศัยอยู่ในดินแดนโกเชน เพราะชาวอียิปต์เกลียดชังคนที่เลี้ยงแพะแกะทั้งหมด" ปฐมกาล 47:11 สลับ "ดินแดนราเมเสส" เข้ากับโกเชน: "ฝ่ายโยเซฟให้บิดาและบรรดาพี่น้องของท่านอาศัยอยู่และให้กรรมสิทธิ์ที่ดินในแผ่นดินอียิปต์ ในดินแดนดีที่สุด คือดินแดนราเมเสส ตามรับสั่งของฟาโรห์"
ในหนังสืออพยพ วงศ์วานอิสราเอล ลูกหลานของยาโคบ ยังคงอาศัยอยู่ในอียิปต์และให้กำเนิดลูกหลานจำนวนมาก ชื่อโกเชนปรากฏในหนังสืออพยพเพียงสองครั้ง เช่น ในหัวเรื่องภัยพิบัติแห่งอียิปต์ โกเชนที่ชาวอิสราเอลอาศัยอยู่รอดพ้นจากภัยพิบัติแมลงวันและลูกเห็บที่รุมเร้าชาวอียิปต์
ดินแดนนี้ยังได้รับการกล่าวถึงในหนังสือโยชูวา ซึ่งวงศ์วานอิสราเอลยังคงทำการพิชิตแผ่นดินแห่งพระสัญญา โยชูวา 11:16 ระบุว่า: "โยชูวายึดแผ่นดินนั้นทั้งหมด คือแดนเทือกเขาเนเกบทั้งหมด แผ่นดินโกเชนทั้งหมด ที่ลุ่ม ที่ราบ และแดนเทือกเขาของอิสราเอลกับที่ลุ่มของมัน" ไม่มีความเห็นที่ตรงกันทั้งหมดว่าโกเชนในหนังสือโยชูวาหมายถึงถิ่นที่อยู่เดิมของชาวยิวในอียิปต์หรือไม่ เนื่องจากระยะทางระหว่างคานาอันและโกเชนของอียิปต์นั้นไกลมาก โทราห์ยังระบุอีกหลายครั้งว่าพระผู้เป็นเจ้าทรงห้ามวงศ์วานอิสราเอลเดินทางกลับอียิปต์ แม้จะมีการเรียกร้องก็ตาม